เพียงสามเดือนหลังจากที่จอห์น เลนนอนถูกยิง
ประธานาธิบดีเรแกนก็ถูกยิงที่วอชิงตัน ดีซี
ผู้ที่ถูกคุมตัวในคืนนี้
และถูกตั้งข้อหายิงประธานาธิบดี
รวมทั้งคนรอบตัวเขา คือชายหนุ่มที่ชื่อจอห์น ฮิงก์ลีย์ จูเนียร์
เช่นเดียวกับการฆาตกรรมเลนนอน
การยิงครั้งนี้เกิดขึ้นต่อหน้าสาธารณชน
และผู้ต้องสงสัยถูกจับกุมในที่เกิดเหตุ
มีการคุ้มกันอย่างแน่นหนา...
(แพต คลอว์สัน รายงานข่าว - วอชิงตัน ดีซี)
ขณะจอห์น ฮิงก์ลีย์ จูเนียร์ มาถึงศาลรัฐบาลกลาง
ในขบวนรถกันกระสุน ที่รายล้อมด้วยตํารวจศาลรัฐบาลกลางติดอาวุธ
อีกอย่างที่คล้ายกับคดีของเลนนอนคือ
พบ "จะเป็นผู้คอยรับไว้ไม่ให้ใครร่วงหล่น" ในห้องโรงแรมของฮิงก์ลีย์
ทีมฝ่ายจําเลยของเขาวางแผนพิสูจน์ความบริสุทธิ์ โดยใช้เหตุผลด้านความวิกลจริต
โรคจิตเภทถือเป็น...
(ดร.วิลเลียม คาร์เพนเทอร์ จิตแพทย์ฝ่ายจําเลยของฮิงก์ลีย์)
อาการป่วยทางจิตที่รุนแรงที่สุด
ซึ่งรวมถึงคนที่มีอาการได้ยินเสียงต่างๆ
ที่ทําให้เกิดระบบความเชื่อผิดปกติ ที่เข้ามาควบคุมชีวิตของผู้ป่วย
คาร์เพนเทอร์บอกว่า จอห์น ฮิงก์ลีย์เป็นโรคจิตเภท
และไม่สามารถปฏิบัติตามกฎหมาย หรือรู้ตัวได้ว่าเขาทําอะไร
ไม่มีการสันนิษฐานกันว่าเขาจะไม่มีความผิด
ด้วยเหตุผลด้านความวิกลจริต
แต่มีการคาดเดากันว่าสาธารณชนจะไม่พอใจ
คนจะโกรธเกรี้ยว
(คนเดือดกับคําตัดสินโทษฮิงก์ลีย์)
คําตัดสินโทษของฮิงก์ลีย์คือ บริสุทธิ์เนื่องจากวิกลจริต
(จอห์น มิลเลอร์ ดับเบิลยูนิว-ทีวี นิวยอร์ก)
หลังคําตัดสินวันนี้ ชาวนิวยอร์กหลายคน
บอกว่าการแก้ต่างว่าวิกลจริต เป็นการบอกปัดความรับผิดชอบ
คิดว่าเขา... เขาผิดจริง เพราะฉันไม่เชื่อ
เรื่องวิกลจริตอะไรทั้งนั้น
คนเกลียดเวลาที่ประสบความสําเร็จ ด้วยการแก้ต่างว่าวิกลจริต
และดูเหมือนเป็นที่ยอมรับกันโดยทั่ว ว่าถ้าเป็นอาชญากรรมที่เลวร้าย
คนคนนั้นก็จะต้องชดใช้
(จะเป็นผู้คอยรับไว้ไม่ให้ใครร่วงหล่น)
(ตอนที่สาม)
(การพิจารณาคดี)
มาร์ค เดวิด แชปแมน ผู้ที่ถูกกล่าวหาว่าฆาตกรรม
อดีตเต่าทองจอห์น เลนนอน ได้ยืนยันว่าตัวเองบริสุทธิ์
ในเหตุยิงกันครั้งนี้ โดยให้เหตุผลว่าวิกลจริต
แต่เมื่อถามแชปแมนว่า
"คุณจะสารภาพยังไงกับข้อหาฆาตกรรมผู้อื่น โดยไม่ได้ไตร่ตรองไว้ก่อน"
คําตอบคือ "ไม่ผิด ด้วยเหตุผลด้านความวิกลจริต"
(วันที่ 6 มกราคม 1981)
(บรรยายโดย คีเฟอร์ ซูเธอร์แลนด์)
แชปแมนไม่เคยปฏิเสธเรื่องยิงเลนนอน
และหลังผ่านการประเมินทางจิตมามากมาย รวมทั้งการสะกดจิต
ทีมฝ่ายจําเลยของเขาเชื่อว่า เขาวิกลจริตขณะที่เหนี่ยวไก
นี่จะเป็นการแก้ต่างที่คนถกเถียงกัน และพวกเขาเตรียมลูกความเพื่อขึ้นพิจารณาคดี
(อาคารศาลอาญา)
กฎหมายระบุว่าถ้าคุณวิกลจริตจริง
ในช่วงนาทีที่คุณฆ่าจอห์น เลนนอน
คุณก็จะถูกตัดสินให้พ้นผิด ด้วยเหตุผลด้านความวิกลจริต
ซึ่งคุณจะไม่ต้องติดคุก แต่ต้องไปอยู่ในสถาบันของรัฐแทน
- โรงพยาบาลจิตเวช - โรงพยาบาลจิตเวช ใช่ครับ
สิ่งที่จะถามในการพิจารณาคดีนี้ เป็นเรื่องสภาวะทางจิตของเขา
ในคืนที่มีการยิงกันใช่ไหม
(โจนาธาน มาร์คส์ ทนายของแชปแมน)
ประเด็นเดียวในการพิจารณาคดีครั้งนี้คือ
เขามีอาการวิกลจริต ขณะที่เกิดเหตุยิงกันหรือไม่
และผมคิดว่าพยานของเรา จะระบุว่าเขามีอาการจริง
แต่เราจะทําให้คณะลูกขุนเชื่อได้หรือไม่ ว่าเขา...
ไม่มีความผิดเพราะวิกลจริต นั่นก็เป็นอีกเรื่องนึง
ผมรู้สึกว่าสิ่งที่คุณแชปแมนเจอรอบตัวตอนนี้ มันเลวร้ายมาก
มันไม่ใช่เรื่องน่าแปลกใจ แต่เราก็แปลกใจอยู่ดี
ทุกคนรู้สึกมีอารมณ์อ่อนไหวไปกับเรื่องนี้
และแน่นอนว่าหลายคนเกลียดชังแชปแมน
ทนายคนล่าสุดของเขารับทําคดีนี้
แค่ไม่กี่วัน ก่อนจะถอนตัวไปเพราะถูกขู่ฆ่า
ผมรู้ว่าเราได้รับคําขู่ฆ่า ทางจดหมายด้วยเช่นกัน
ว่าเลนนอนเป็นเหมือนพระเจ้า และเรากล้าดียังไง...
(เดวิด ซักส์ สมาชิกทีมกฎหมายของแชปแมน)
ที่ไปแก้ต่างให้ชายที่ฆ่าเขาอย่างเลือดเย็น
และ "พวกคุณจะต้องชดใช้"
อีกหนึ่งองค์ประกอบในตอนนั้น คือการพยายามลอบสังหารเรแกน
มันยิ่งทําให้สาธารณชนมีอารมณ์รุนแรง
ต่อการแก้ต่าง ด้วยเหตุผลด้านความวิกลจริตโดยทั่วไป
เรารู้ว่าเราจะเจอกับศึกที่ยากมากๆ
การดําเนินคดีนี้ ไม่ยอมรับคําแก้ต่างเรื่องวิกลจริต
พวกเขาเชื่อว่า แชปแมนฆ่าเลนนอนเพราะอยากดัง
ในเนื้อหาของการสัมภาษณ์ครั้งนี้
ผมจะไม่พูดชื่อของจําเลย...
(คิม โฮเกรฟ อัยการระดับมลรัฐ)
เพราะผมไม่อยากมีส่วนกับ...
สถานการณ์ใดก็ตาม ที่จะทําให้คนหันมาสนใจเขาเพราะชื่อ
เพราะงั้นผมจะขอเรียกเขาว่า "จําเลย"
ผมจะไม่พูดชื่อเขา
(เอ็นวายซีพีดี)
จําเลยคนนี้อยากถูกจับกุม
เพราะนี่คือสิ่งที่จะทําให้คนหันมาสนใจเขา
เขาไม่ได้หนีไปจากที่เกิดเหตุ
เขาวิ่งไปขึ้นรถไฟใต้ดินได้ง่ายๆ
แล้วหนีไปแบบนั้น หรือหนีเข้าไปในสวนสาธารณะก็ได้ แต่เขาไม่ทํา
เขาแค่ยืนรออยู่ตรงนั้น
ทฤษฎีของพวกเขาคือแชปแมนเป็นคนล้มเหลว
เขาไม่ประสบความสําเร็จอะไรเลย เขาหลงผิดคิดว่าตัวเองสําคัญ
และเขาอยากเป็นที่รู้จักไปทั่ว
มันสมเหตุสมผลไหม มันจิตปกติไหมที่ใครคนนึงจะไปฆ่าคนอื่น
ด้วยความเลือดเย็น ทั้งที่รู้ดีว่าผลจะออกมาเป็นยังไง
ว่าพวกเขาจะต้องติดคุกไปตลอดชีวิต
หรืออยู่ในสถานจิตเวชไปตลอดชีวิต
(ชายที่ยิงเลนนอน)
เพื่อให้พวกเขาลงสักข่าวสองข่าว
บนหน้าหนังสือพิมพ์เนี่ยนะ
มันไม่สมเหตุสมผลเลย
(ชื่อ แชปแมน มาร์ค เดวิด ที่อยู่ 55 ถนนเซาท์คูคูอี)
(ปืนลูกโม่ขนาด .38)
การดําเนินคดีจะอธิบายต่อลูกขุน ถึงความเคลื่อนไหวของแชปแมน
ก่อนเกิดเหตุยิง ว่านี่ไม่ใช่การกระทําเพราะบ้าคลั่ง
แต่เป็นการฆาตกรรมที่ไตร่ตรองไว้ก่อน
(ลินดา ไทรา รายงานข่าว)
เจ้าหน้าที่ตํารวจนิวยอร์กสืบสาวจนพบว่า
ปืนที่ใช้ฆาตกรรมจอห์น เลนนอน มาจากร้านเจแอนด์เอส เอนเทอร์ไพรส์
ใบเสร็จแสดงให้เห็นว่ามาร์ค แชปแมน
ซื้อปืนกระบอกนั้นเมื่อวันที่ 27 ตุลาคมปีนี้
เขาดูเหมือนคนปกติและจริงใจ ตอนที่เขามาซื้อปืน
เขาซื้อปืนแล้วไปก่อเหตุแบบนั้นหกสัปดาห์ให้หลัง
เราจะไปทําอะไรได้
พฤติกรรมของจําเลยในการก่อคดีอาญา
บ่งชี้ว่าเขาคิดอย่างมีเหตุมีผล
เขามีปืน... เขามานิวยอร์ก... แต่เขาไม่มีกระสุน
พอไม่สามารถหาซื้อกระสุนในนิวยอร์กได้
เขาจึงไปหาเพื่อน ที่อาศัยอยู่ในแอตแลนตา จอร์เจีย
แล้วได้กระสุนมาจากเขา
ไม่ใช่แค่นั้นนะ
ก่อนการฆาตกรรม เขาไปหาแฟนคลับผู้หญิงสองคน
ที่ยืนอยู่หน้าเดอะดาโกตาตามปกติ เพราะอยากเจอ
จอห์น เลนนอน เวลาที่เขาเข้าหรือออกจากอะพาร์ตเมนต์นี้
จึงไม่มีข้อบ่งชี้ว่าเขาป่วย
จากโรคทางจิตใดๆ
ที่จะทําให้เขาไม่สามารถคิดเป็นเหตุเป็นผลได้
แต่เสียงบันทึก ที่ทีมฝ่ายจําเลยของเขาบันทึกไว้ที่เกาะไรเกอร์ส
ก่อนการพิจารณาคดีเผยให้เห็นว่า กระบวนความคิดของแชปแมนไม่อยู่กับร่องกับรอย
ตอนนี้ผมเข้าใจดีแล้วว่าเกิดอะไรขึ้น
มันชัดเจนและมีเหตุผลมาก
เป็นความเชื่ออย่างใจจริงของผม ว่าการฆ่าจอห์น เลนนอน
จะทําให้มีคนหันมาอ่านหนังสือ "จะเป็นผู้คอยรับไว้ไม่ให้ใครร่วงหล่น" มากขึ้น
ผมขออุทิศความพยายามทั้งหมด ให้กับเป้าหมายนี้
หลายคนถามผมว่า "เขาฆ่าเลนนอนทําไม" ผม...
และผมตอบว่า "เขาบอกว่าเขาอยากโปรโมต
ให้คนอ่าน 'จะเป็นผู้คอยรับไว้ไม่ให้ใครร่วงหล่น'"
พวกเขามองหน้าผมงงๆ และผมบอกว่า
"คําถามของคุณสันนิษฐานว่ามีเหตุผลที่ฟังขึ้น
ว่าทําไมคนบ้าถึงฆ่าคนอื่นได้อย่างเลือดเย็น"
ผมบอก "คุณจะไม่มีทางได้ยินคําอธิบายที่มีเหตุผล
ว่าทําไมคนบ้าถึงทําอะไรบ้าๆ"
ตัวละครในหนังสือคือชายหนุ่มวัยรุ่นคนนึง ที่ชื่อว่าโฮลเดน คอลฟิลด์
เขาไปนิวยอร์กช่วงสุดสัปดาห์ และเขาเห็นภาพหลอน
ซึ่งเป็นภาพที่เขาคิดว่า เป็นความจอมปลอมในโลกนี้
เวลาเราเป็นเด็ก คนจะบอกเราว่าโลกเป็นแบบนึง
แต่พอเราโตขึ้น เราจะเห็นว่า
มีหลายแง่มุมที่มันหลอกลวงและจอมปลอม
แชปแมนบอกทีมฝ่ายจําเลย ว่าเขาคือโฮลเดน คอลฟิลด์
แห่งยุคนี้ และกําลังทําภารกิจ
เพื่อกําจัดคนบนโลก ที่เขามองว่าเป็นพวกจอมปลอม
นี่คือความเห็นผมเกี่ยวกับจอห์น เลนนอน
(บันทึก/แบตเตอรี่)
"สิ่งเดียวที่เราต้องการคือความรัก" เคยได้ยินไหม
ผมขอบอกแบบนี้
สิ่งที่เราต้องการคือความรัก และเงิน 250 ล้านดอลลาร์
เขาคือไอ้เวรจอมปลอมชื่อดังที่สุด ที่เคยอยู่บนโลกนี้มา
ผมจะไม่ปล่อยให้โลกต้องทน เจอเรื่องห่าเหวหลอกลวง
ของเขาไปอีกสิบปีหรอก
ในความคิดผม เห็นได้ชัดว่าเขาจิตไม่ปกติ
ตอนที่ผมได้เจอเขา
และเราแค่ต้องการคําให้การ
ที่จะแสดงให้เห็นถึงข้อเท็จจริงที่ว่า
เขาไม่ได้อยู่กับโลกความจริง และ...
เขาป่วยทางจิตจริงๆ
การพยายามหาคําตอบว่าทําไมคนคนนึงถึงเป็นบ้า
เป็นเรื่องที่ทําได้ยากมากๆ
แต่แน่นอนว่ามีหลายคนที่มีข้อมูลเชิงลึก
เราจึงไปสัมภาษณ์คนที่เคยรู้จักเขา
ทีมฝ่ายจําเลย เดินทางไปยังบ้านเกิดของแชปแมนที่จอร์เจีย
และพูดคุยกับเพื่อนในวัยเด็กของเขา
ครั้งแรกที่ผมรู้จักมาร์ค ทุกอย่างดูปกติดี
ครอบครัวชาวอเมริกันทั่วไป
แต่พอเวลาผ่านไป
ผมสังเกตเห็นว่ามีเรื่องเลวร้ายเกิดขึ้น
(แวนซ์ ฮันเตอร์ เพื่อนในวัยเด็ก)
เขาจะถูกสั่งให้ "กลับห้องไปเลย"
แล้วพ่อของมาร์คจะเข้าไปพร้อมเข็มขัด และเริ่มฟาดเขา
ใช้กระทั่งปลายด้านหัวเข็มขัดด้วย...
แค่โกรธไม่มีเหตุผลแล้วฟาดไม่ยั้ง
แต่แล้วเขาจะหยุดตีแล้วออกไป
จากนั้นจะได้ยินเขาอยู่ชั้นล่าง กําลังทุบตีแม่ของเขาอยู่
พ่อเขาทําร้ายร่างกายแม่เขาจนสะบักสะบอม
แล้วพ่อของมาร์คก็จะเข้าไปในห้องนอน
หรือห้องไหนก็ตามที่มีทีวีอยู่ แล้วนั่งลงที่นั่น
พอ 30 นาทีต่อมา เขาก็กลายเป็นคนละคน
พฤติกรรมเขาเปลี่ยนได้ในพริบตา
วันนึงผมไปที่บ้านเขา และเขาบอกว่า
"เฮ้ ดูสิ ฉันมีกัญชาด้วยนะ"
แต่แล้วก็มีเมสคาลีนโผล่มา
มีฝิ่นโผล่มา แล้วก็มีแอลเอสดี
จากแคลิฟอร์เนียโผล่มาด้วย
มีอยู่สุดสัปดาห์นึง มาร์คเสพแอลเอสดี-25 ไปแปดหน
ซึ่งมันแรงมากๆ แล้วเขาหายไปทั้งสุดสัปดาห์เลย
เย็นวันอาทิตย์ผมได้คุยกับมาร์คอีกที และผมพูดว่า
"นายหายไปไหนมาทั้งสุดสัปดาห์" เขาบอก "นี่พวก นายต้องไม่เชื่อแน่ๆ
ฉันเห็นพระเยซูคริสต์ และพระองค์งดงามมากๆ
พระองค์คุยกับฉันด้วย"
วัยเด็กที่วุ่นวายของแชปแมน ทําให้เขาเข้าโบสถ์ท้องถิ่นในแอตแลนตา
มาร์คเป็นคนชอบสันโดษ ไม่มีเพื่อนมากนัก
และผมเข้าใจว่าชีวิตที่บ้านเขา ไม่ใช่ชีวิตที่มีความสุข
เขาเล่นยา และเป็นคนที่...
(ชาร์ลส์ แมคโกแวน บาทหลวง)
ชอบดนตรีฮาร์ดร็อก ดนตรีแอซิดร็อกมากๆ
ทางภาคใต้ในสมัยนั้น
คนมักจะเป็นหนึ่งเดียวกับโบสถ์ในท้องถิ่น
และพวกเขาส่วนมากจะมาโบสถ์บ่อยๆ และศรัทธาในโบสถ์ค่อนข้างมาก
เท่าที่ผมรู้ มาร์คไม่เคยข้องเกี่ยวกับโบสถ์มาก่อน
เพราะงั้นตอนที่เขาปฏิญาณ ว่าจะศรัทธาในพระเจ้า
ผมจึงเป็นเกียรติที่ได้ทําพิธีล้างบาปให้เขา ในสถานที่ที่ศักดิ์สิทธิ์แห่งนี้
และเป็นผู้คอยนําทางให้เขา
มีกลุ่มคนที่รักและยอมรับในตัวเขาทันที
และเขาค่อนข้างสนใจหนึ่งในเด็กสาว ที่อยู่ในกลุ่มเยาวชน
ชื่อเจสสิกา
ปกติฉันจะเริ่มด้วยการพูดว่า
"ฉันเคยคบมาร์ค แชปแมน...
(เจสสิกา แบลงเคนชิป แฟนเก่า)
ที่ภายหลังได้ฆ่าจอห์น เลนนอน"
และทุกคนตกใจจริงๆ
แฟนเก่า เจสสิกา แบลงเคนชิป
อาจเป็นพยานคนสําคัญ ในการพิจารณาคดีของแชปแมน
ตอนนั้นฉันอายุ 16
และฉันไปหาความสงบอยู่ที่โบสถ์
มีใครสักคนชวนเขาไป
ฉันแค่คิดว่าเขาเป็นคนที่ค่อนข้างเจ๋ง และมีอารมณ์อ่อนไหว
เวลาเขาพูด อารมณ์ของเขาจะพรั่งพรูออกมา
เขามีอารมณ์ขันเป็นอย่างมาก
ฉันว่าฉันคงหลงเขาเข้าแล้ว
เขาเป็นคนที่เล่นกีตาร์เก่งมาก
และสามารถเล่นได้ทุกเพลง
เขารักวงเดอะบีเทิลส์มาก จนกระทั่งจอห์น เลนนอนพูดว่า
พวกเขาโด่งดังกว่าพระเยซูคริสต์
เขาอยากเรียนรู้คัมภีร์ไบเบิลให้มากขึ้น และปลูกฝังศรัทธาในตัวเองให้ลึกซึ้ง
แต่สิ่งที่เป็นปัญหาก็คือเขาซึมเศร้ามากๆ
เขาจะระบายทุกอย่างออกมา ว่าเขาเศร้าขนาดไหน
และเขารู้สึกว่าเขาคงอยู่ต่อไปไม่ได้
ฉันรู้สึกว่าตอนนั้นเขาสติแตก
จริงๆ ฉันขอร้อง ให้เขาไปขอความช่วยเหลือด้านจิตเวช
และเขาจะตอบกลับมาว่า
"ผมไม่จําเป็นต้องคุยกับใครหรอก"
ตอนนั้นเขาเริ่มขึ้นเสียงใส่ฉัน
และฉันเชื่อว่ามันเริ่มเป็นช่วงเวลา ที่ความสัมพันธ์ของเราแย่ลง
การยุติความสัมพันธ์
แปลว่าแชปแมนจะได้มองหาการเริ่มต้นใหม่
เขาตัดสินใจย้ายไปอยู่ฮาวาย
ลองคิดดูสิ ฮาวายเป็นที่ที่น่าอยู่มาก
อากาศก็ดี มันคือสถานที่ในอุดมคติ
มันต้องเป็นเหมือนสวนเอเดนแน่นอน
แต่ผมเริ่มซึมเศร้าอีกครั้ง
ผมเหนื่อยหน่ายกับทุกอย่าง
สิ่งที่ผมคิดว่าจะไปได้สวย กลับออกมาตรงกันข้าม
เขาขับรถไปยังสถานที่สวยๆ แห่งนึงใกล้ๆ ทะเล
และเขาเอาสายยาง
ไปต่อจากท่อไอเสียเข้ามาในตัวรถ
แล้วเขาก็นั่งรอความตายอยู่ในนั้น
ผมรู้สึกโล่งใจเมื่อรู้ว่าผมกําลังจะตาย
ชีวิตมันแย่มาก
ทีมฝ่ายจําเลยเชื่อว่า การพยายามฆ่าตัวตายคือหลักฐาน
บ่งชี้ปัญหาด้านสุขภาพจิตของแชปแมน
แต่มันดีแต่ส่งเสริมความเชื่อในการดําเนินคดี ว่าเขาเรียกร้องความสนใจ
เขาทําสิ่งที่ผมเรียกว่า เป็นการแสร้งฆ่าตัวตาย
มันคือการกระทําที่ออกแบบมา เพื่อเรียกร้องความสนใจให้ตัวเอง
นี่คือคนวัย 25 ปีที่เคยทําเรื่องในอดีต...
ซึ่งไม่มีเรื่องไหนเป็นที่น่าจดจํา
เขาหงุดหงิดที่เป็นแบบนั้น
และมีบุคลิกภาพแปรปรวน ที่รู้สึกว่าเขาควรได้รับความสนใจ
ช่างโชคร้ายจริงๆ ที่เขาเลือก...
หาแสงใส่ตัวเองโดยการขโมย...
ชื่อเสียงของคนอย่างจอห์น เลนนอน
(วันที่ 22 มิถุนายน 1981)
ตอนนี้สื่อทั่วโลกมารวมตัวกัน เพื่อรอฟังการพิจารณาคดีมาร์ค แชปแมน
พวกเขาหวังว่าจะเข้าใจได้ในที่สุด ว่าทําไมคนดังระดับโลก
ถึงถูกยิงเสียชีวิตอย่างเลือดเย็น
ที่นิวยอร์ก ผู้สังเกตการณ์ 24 คนถูกค้นตัว...
(กรมราชทัณฑ์)
ก่อนได้รับอนุญาตให้เข้าร่วม การเปิดการพิจารณาคดีมาร์ค แชปแมน
นี่เป็นวันแรกของการคัดเลือกคณะลูกขุน
จุดเริ่มต้นของการพิจารณาคดีอันยาวนาน
กลุ่มผู้สื่อข่าวและผู้สังเกตการณ์บางส่วน มารอเพื่อเข้าไปในห้องพิจารณาคดี
(ปี 1983 สื่อ อี.อาร์. ชิปป์ - นิวยอร์กไทมส์)
ฉันชอบการพิจารณาคดี
ฉันว่ามันคือโอกาสดีๆ ที่จะได้เห็นดราม่า
มันมีความตื่นเต้นบางอย่างเกิดขึ้น...
(อี.อาร์. ชิปป์ นักข่าว)
และอะดรีนาลีนก็หลั่งไม่หยุด
ตอนนั้นฉันเป็นผู้สื่อข่าวมือใหม่ และมันคือหนึ่งในข่าวใหญ่ข่าวแรกๆ ของฉัน
คนทั้งโลกจับตาดูอยู่
เขามีเจตนาที่จะฆ่าจอห์น เลนนอนจริงๆ
เขารู้ตัวดีว่าเขาทําอะไร ตอนที่เขาลงมือฆ่าจอห์น เลนนอน
อารมณ์เริ่มคุกรุ่นขึ้นเรื่อยๆ
และความเห็นที่มีต่อแชปแมน ยังคงแบ่งฝ่ายเหมือนเดิม
เรารักจอห์น
มันฆ่าจอห์น เลนนอนผู้เป็นตํานาน เป็นที่รัก และรักสันติภาพ
(นิวยอร์กซิตี)
- มันควรถูกประหารชีวิต - จอห์นเชื่อในสันติภาพ
ถึงทุกคนที่เป็นแฟนตัวจริงของจอห์น เลนนอน
อย่าไปทําอะไรหมอนั่นเลย
เพราะจอห์น เลนนอนคงไม่ชอบใจ มันไม่ใช่สิ่งที่เขาต้องการ
จอห์น เลนนอนชอบให้อภัย
คนก็เป็นคนอยู่วันยังค่ํา ไม่ว่าพวกเขาจะกลายเป็นคนแบบไหนก็ตาม
จะจิตผิดปกติ... หมอนั่นป่วยทางจิต ไม่มีอะไรมากไปกว่านั้น
ผมมั่นใจว่าเพื่อนบางคนของเขา คงบอกว่าการกระทํานี้ผิดปกติ
แต่ไม่มีหลักฐานที่ชี้ให้เห็น
ว่าเขาป่วยทางจิตขั้นรุนแรงจนไม่รู้ตัว
ว่าเขาทําอะไร หรือสิ่งไหนผิดบ้าง
นั่นคือประเด็นหลักของคดีนี้
เราสัมผัสได้ถึงความตื่นเต้นอย่างมาก ตอนเราไปรวมตัวกัน
ด้านนอกห้องพิจารณาคดี
รอให้ประตูเปิดและเริ่มต้นการพิจารณาคดี
นี่คือภาพจากชั้นที่ 13
นอกห้องพิจารณาคดี ของผู้พิพากษาเดนนิส เอ็ดเวิร์ดส์
(ไอดา อัลวาเรซ)
โถงทางเดินเต็มไปด้วยผู้สื่อข่าว และทีมงานที่บินมา
จากทั่วโลก เพื่อติดตามคดีฆาตกรรมที่สะเทือนใจนี้
ทุกคนอยู่นอกห้องพิจารณาคดี
รอให้ประตูเปิด
แต่หลังจากเวลาผ่านไปชั่วโมงนึง และนานขึ้นเรื่อยๆ
เราเริ่มกังวลว่าเกิดอะไรขึ้น
และเราไม่มีส่วนได้รู้เห็นกับสิ่งนั้นด้วย
ผู้พิพากษาใช้ดุลยพินิจตัดสินใจปิดห้องพิจารณาคดี
คนที่เข้าไปในนั้นได้เลยมีแค่ตัวผม
อัยการอาวุโส ทนายฝ่ายจําเลย และผู้พิพากษา
หลังประตูห้องพิจารณาคดีที่ปิดอยู่นั้น
เรื่องราวต่างๆ เกิดขึ้นโดยผิดคาด
แชปแมนสารภาพผิด และเราคิดว่า "อะไรนะ"
ที่ยิ่งแปลกกว่านั้นคือเหตุผลที่แชปแมนพูด
ถึงการสารภาพผิดโดยไม่ได้คาดคิด
เขาบอกว่าพระเจ้าไปหาเขาในห้องขัง และบอกเขาให้สารภาพผิดซะ
และเขารู้สึกโล่งใจอย่างมากหลังจากนั้น
ผมนั่งอยู่หน้าวิทยุ
ฟังเพลงร็อกอยู่
และผมรู้สึกได้ว่าพระจิตพูดคุยกับหัวใจผม
และผมรู้ในเย็นวันนั้นเอง ว่าพระเจ้าอยากให้ผมสารภาพผิด
แต่ผมไม่อยากทํา ผมอยากทําตามแผนการเดิม
เราบอกผู้พิพากษาว่ามันคือ
หลักฐานเพิ่มเติมถึงความวิกลจริตของเขา
และนั่นคือตอนที่ผู้พิพากษาบอกว่า "ผมมีญาติหลายคนที่เชื่อว่าตัวเองพูดคุย
กับพระเจ้าทุกวัน และผมไม่คิดว่าพวกเขาวิกลจริต"
นั่นก็น่าจะเป็นข้อสรุปได้แล้ว
(คริสตี เฟเรอร์ อินดิเพนเดนต์ เน็ดเวิร์ก นิวส์)
พระเจ้าบอกให้เขาทํา นั่นคือสาเหตุที่มาร์ค เดวิด แชปแมน
อ้างว่าเขาเปลี่ยนคําสารภาพจากผู้บริสุทธิ์ เป็นผู้มีความผิด
ในการฆาตกรรมอดีตเต่าทองจอห์น เลนนอน
หากผู้พิพากษามีจําเลยในศาลที่เต็มใจ
จะสารภาพผิดและหยุดการพิจารณาคดี ก็ถือว่าไม่เป็นไรในมุมมองของผู้พิพากษา
ส่วนนึงผมก็ไม่แปลกใจนะ
เพราะก่อนหน้านี้เขาเคยคุย
ว่าเขากลัวหากต้องไปอยู่โรงพยาบาลจิตเวช
เขาจะถูกรายล้อมไปด้วยปีศาจ
และเขายืนกรานหนักแน่น
เขาไม่อยากไปอยู่โรงพยาบาลจิตเวช
ถึงจะเห็นได้ชัดว่าเขาเป็นบ้าก็เถอะ
คําสารภาพของแชปแมนตัดจบการพิจารณาคดี ที่อาจเปิดเผยเหตุผลของเขา
ในการยิงหนึ่งในศิลปินที่ยอดเยี่ยมที่สุด ในวงการดนตรีสมัยใหม่ถึงสี่นัด
ทนายฝ่ายจําเลย โจนาธาน มาร์คส์
บอกว่าเขาผิดหวัง กับการตัดสินใจของลูกความเขามาก
ผมตั้งตารออย่างมากกับสิ่งที่อาจเรียกได้ว่า...
(โจนาธาน มาร์คส์ ทนายฝ่ายจําเลย)
ผมคิดว่านะ เป็นการพิจารณาคดี ที่น่าสนใจและมีประโยชน์มาก
เพราะผมคิดว่ามีหลายคน
จะได้รับความรู้เกี่ยวกับ...
เกี่ยวกับมาร์ค แชปแมน และการแก้ต่างด้วยเหตุผลด้านความวิกลจริต
- คุณคิดว่าเขาบ้าไหม - แน่นอนครับ
- ผมไม่สงสัยเลย - วิกลจริตตามกฎหมายไหม
วิกลจริตตามกฎหมาย ใช่ครับ
ครับ แน่นอนว่าคําให้การด้านจิตเวช เป็นสิ่งที่สําคัญมาก
การดําเนินคดี... คําอธิบายที่พวกเขาบอกว่า เขาเรียกร้องความสนใจ
ว่าเขาหลงผิดคิดว่าตัวเองสําคัญ...
ใช่ มันคือคําอธิบายส่วนหนึ่ง เกี่ยวกับแชปแมนและการกระทําของเขา
แต่มันไม่ใช่ทั้งหมด
ระดับความวิกลจริตของเขา
มันมากกว่าที่พวกเขาอยากรับรู้
ดร.ลิซา โกลด์เป็นแพทย์นิติจิตเวช
ที่เชี่ยวชาญด้านการใช้ความวิกลจริตมาแก้ต่าง
เธอไม่ได้เกี่ยวข้องกับคดีแชปแมน
แต่วิเคราะห์การตัดสินใจต่างๆ ที่เกิดขึ้นในตอนนั้น
ทนายบอกว่า "ผมไม่คิดว่าเขามีความสามารถพอ"
(ดร.ลิซา โกลด์ แพทย์นิติจิตเวช)
ฉันไม่แน่ใจว่าทําไมผู้พิพากษาถึงบอกว่า
"ผมคิดว่าเขามีพอ" เขาเป็นผู้พิพากษานะ
เขาไม่ใช่ผู้เชี่ยวชาญด้านสุขภาพจิต
ฉันคงจะโหวตให้เขาพิจารณา เรื่องความสามารถของเขาอีกครั้ง
ฉันอยากถามเขาว่า
"ทําไมคุณถึงเปลี่ยนใจ"
ฉันสงสัยว่าสภาพจิตใจเขาเริ่มแย่ลง เพราะถูกกดดัน
จากการที่สื่อมาทําข่าวสําคัญนี้มากขึ้น
ระหว่างรอคําตัดสินที่เกาะไรเกอร์ส
สภาพจิตใจของแชปแมนก็ยิ่งชัดเจนมากขึ้น
นี่คือบันทึกที่ผมจดไว้ในแฟ้ม
"วันที่ 12 กรกฎาคม 1981 มาร์ค แชปแมนเกิดอาการทางจิตขั้นรุนแรง
ที่โรงพยาบาลเรือนจําเกาะไรเกอร์ส
เขาเหวี่ยงเก้าอี้ไปโดนชุดทีวี
และพูดจายั่วยุด้วยเสียงสูง บอกว่าเขาคือปีศาจ
จากนั้นเขาถูกขังไว้ในห้องขัง และเริ่มกระโดดไปมา
ปีนลูกกรงห้องขัง และกรีดร้องโวยวายอย่างกับลิง"
ตอนที่ผมเจอเขา เขาได้รับยาแล้ว
ซึ่งเป็นยาต่อต้านอาการทางจิตขนานแรง
เขาบอกผมว่าเขาถูกปีศาจสองตัวเข้าสิง
เขาสารภาพผิดไปแล้ว
ไม่มีประโยชน์อะไรที่เขาจะได้จากเรื่องนี้
ผมคิดว่านั่นเป็นหลักฐานที่มีน้ําหนัก
สําหรับอาการวิกลจริตของเขา
หลายเดือนหลังเกิดเหตุยิง
โยโกะยังคงพยายามทําความเข้าใจ การสูญเสียจอห์นแบบกะทันหัน
เรามีความสุขด้วยกันในนิวยอร์กมาก
แล้วทุกอย่างก็หายไป
และข้อเท็จจริงที่ว่าเขาจากไปกะทันหันด้วย
ฉันคิดว่ามันกระทบฉัน เพราะถ้ามันค่อยๆ เกิดขึ้นช้าๆ
เราคงได้คุยกันก่อน
แต่จอห์นคนที่ฉันรู้จักเป็นคนชอบเข้าสังคม
เปี่ยมด้วยพลังและจิตวิญญาณ
ตอนนี้มาร์ค แชปแมน ปรากฏตัวต่อสาธารณะเพื่อฟังคําตัดสิน
นี่คือโอกาสสุดท้ายสําหรับทีมกฎหมาย
ที่จะขอผ่อนผันโทษเพราะสุขภาพจิตของเขา
เจ้าหน้าที่ไม่กล้าเสี่ยงทําอะไรกับแชปแมน
เพราะมีแฟนตัวยงของเลนนอนมามากมาย
เช้านี้แชปแมนมาถึงศาลโดยไม่มีใครพบเห็น ภายใต้การคุ้มกันอย่างแน่นหนา
เมื่อจําเลยถูกตัดสินโทษ
ห้องพิจารณาคดีเปิดอยู่ สาธารณชนเลยมากันเต็มห้องพิจารณาคดี
ช่วงสองแถวแรกในห้องพิจารณาคดี เป็นพวกผู้สื่อข่าว
และสมาชิกสื่อต่างๆ
(นิวยอร์ก)
รปภ.ใช้เครื่องตรวจโลหะค้นตัวทุกคน
ที่เข้าไปในห้องพิจารณาคดี
ข้างในนั้น มาร์ค เดวิด แชปแมน
สวมเสื้อกันกระสุนไว้ภายในเสื้อเชิ้ต
นั่งถือ "จะเป็นผู้คอยรับไว้ไม่ให้ใครร่วงหล่น" ของเจ.ดี. ซาลินเจอร์ไว้แน่นในมือ
เราเห็นแชปแมนในการขึ้นศาลเบื้องต้น
และเราเห็นแชปแมนหลังจากที่เขาสารภาพผิด
การตัดสินโทษเป็นโอกาสที่จะได้รับฟังเขา
แชปแมนไม่พูดถึงชายที่เขาฆ่าเลย
ตอนที่เขาได้โอกาสจากผู้พิพากษา ในการให้การต่อศาล
แต่แชปแมนกลับอ่านบทความตอนนึง จากหนังสือที่เขาถือไว้
ตลอดเวลาพิจารณาคดีส่วนใหญ่
"จะเป็นผู้คอยรับไว้ไม่ให้ใครร่วงหล่น" ของเจ.ดี. ซาลินเจอร์
(จะเป็นผู้คอยรับไว้ไม่ให้ใครร่วงหล่น)
เขาไม่เคยบอกเหตุผล
ว่าทําไมการเผยแพร่หนังสือถึงเป็นเรื่องดี
เขารู้สึกว่าหนังสือเล่มนั้นสําคัญมาก
มันคือคําพูดที่บอกให้เขาก่อการอะไรแบบนี้
คุณอยากรู้อะไรไหม
(รอน ฮอฟฟ์แมน เจ้าหน้าที่สืบสวน เอ็นวายพีดี)
ทุกคนในคดีนี้ได้อ่านมัน ยกเว้นผม
ผมแค่ไม่เชื่อ
นี่เป็นครั้งแรกที่ผมยอมรับต่อสาธารณะ ว่าผมไม่ได้อ่านหนังสือเล่มนั้น
เขาพยายามเปลี่ยนชื่อเป็นโฮลเดน คอลฟิลด์
เขาพยายามจะเป็นคนเหล่านั้น
มันไม่มีเหตุผลที่ฟังขึ้นจริงๆ
ที่คิดว่าเราจะกลายร่างเป็นคนอื่นได้
แต่มันบ่งชี้ชัดเจนว่าเขาไม่อยากเป็นตัวเขาเอง
วันนี้จิตแพทย์สองคนของแชปแมน
อยากให้เขารับการรักษาเพิ่มเติม
พวกเขามีจิตแพทย์ที่บอกว่าเขาเป็นบ้า
เรามีจิตแพทย์ที่บอกว่าเขาไม่ได้บ้า
แล้วพวกเขาก็มีจิตแพทย์อีกคนที่บอกว่าเขาบ้า
แล้วเราก็มีจิตแพทย์อีกคนที่บอกว่าเขาไม่ได้บ้า
ที่ผมรู้คือผมได้คุยกับจิตแพทย์จํานวนมาก ระหว่างทําคดีนี้
และพวกเขาส่วนใหญ่เองก็บ้าทั้งนั้น
วันนี้มาร์ค เดวิด แชปแมนถูกตัดสิน
จําคุก 20 ปีถึงตลอดชีวิตข้อหาฆาตกรรม
- อดีตเต่าทองจอห์น เลนนอน - แชปแมนถูกตัดสิน
จําคุก 20 ปีถึงตลอดชีวิต ข้อหาฆาตกรรมจอห์น เลนนอน
ไม่มีข้อสงสัยว่าเขามีความผิดทางอาญา
ในการฆาตกรรมโดยไตร่ตรองไว้ก่อน
ทนายฝ่ายจําเลยไม่ได้โต้แย้ง พวกเขาแค่พูดสรุป
แน่นอน มันถูกวางแผนอย่างรอบคอบ
ดําเนินการตามแผนอย่างดี เป็นการจงใจทํา และมันบ้ามากๆ ด้วย
คุณคือมาร์คส์ใช่ไหม
ตอนนั้นทั้งโจนาธานและผม รู้ว่าเขาจะต้องติดคุก
ไปตลอดชีวิต และถ้าเขาอยู่ในคุก
เขาจะไม่ได้รับการรักษาด้านจิตเวชใดๆ
ผมคิดว่านั่นไม่ใช่ผลลัพธ์ที่เหมาะสม
โยโกะยังคงอาศัยอยู่ที่เดอะดาโกตา กับฌอนลูกชายของเธอ
พยายามทําความเข้าใจสิ่งที่เกิดขึ้น
สิ่งเดียวที่ฉันรู้สึกเสียใจ คือข้อเท็จจริงที่ว่า...
จอห์นต้องตายแบบนั้น
และบางคนบอกว่า ถ้าจอห์นไม่ได้อยู่ที่อเมริกา
อย่างเช่นถ้าเขาอยู่ที่... บริเตน เขาก็คงไม่ถูกยิงตาย
เราน่าจะระวังตัวให้มากกว่านี้
หลังจอห์นเสียชีวิต
มันเป็นเรื่องน่าตกใจอย่างมากสําหรับเราทุกคน
เรารู้สึกตัวชาไปหมด
(บ็อบ กรูเอน ช่างภาพของเลนนอน)
โยโกะยังคงเป็นเสาหลัก ด้านความเข้มแข็งในตอนนั้น
และจอห์นไม่ได้จากไปเพราะฆ่าตัวตาย
หรือถูกวางยา หรือ... หรือเขา... เขาหัวใจวาย
ไม่เลย แต่จอห์นถูกฆ่าตาย
และมันสําคัญสําหรับฉันมาก ที่ต้องทําให้คนทั้งโลกรู้
ทั้งจอห์นและฉันพยายามสร้างโลกที่สันติมาตลอด
มันช่างย้อนแย้งมาก ที่จอห์นซึ่งรักสันติภาพเหลือเกิน
กลับตายด้วยวิธีที่รุนแรงแบบนี้
ผมจําได้ที่โยโกะพูดว่า เมื่อผู้นําการเคลื่อนไหวจากไป
ต้องมีใครสักคนมารับไม้ต่อ แล้วสานต่อหน้าที่นั้น
ในที่สุดโยโกะก็เจอหนทาง
ที่จะเปลี่ยนการตายของจอห์นเป็นพลังบวก
(SEASON OF GLASS โยโกะ โอโนะ)
เมื่อเธอใช้รูปแว่นเปื้อนเลือดของจอห์น
เป็นปกอัลบั้ม
หลายคนรู้สึกหวาดกลัวว่าเธอจะทําอะไรแบบนั้น
เช้าวันนั้นเธอโทรหาผม ให้ไปช่วยเธอถ่ายรูปแว่น
ผมไปที่เดอะดาโกตาและจัดแสงไฟ
และเธออยากให้วางแว่นไว้ที่ขอบหน้าต่าง ข้างๆ แก้วน้ํา
โดยให้เห็นวิวเซ็นทรัลพาร์กนอกหน้าต่าง
ผมรู้สึกว่านี่ควรเป็นรูปที่เธอถ่าย ผมเลยหยิบกล้องอีกตัว
และถ่ายรูปเธอที่กําลังถ่ายรูปอยู่
ทีนี้เมื่อคุณมองดูรูปแว่นตานั่น
คุณจะรู้สึกถึงความหวาดกลัว
และนั่นเป็นแค่ส่วนเล็กๆ เท่านั้นที่โยโกะรู้สึก
เพราะเธออยู่ในที่เกิดเหตุด้วย
เธอเห็นแว่นตาตอนเปื้อนเลือด
แต่ถ้าคุณรู้สึกแย่ที่ได้เห็นภาพนั้น
คุณลองจินตนาการดู ว่าโยโกะจะรู้สึกมากขนาดไหน
แว่นที่เขาใส่ช่วงสุดท้ายของชีวิต
มันเปรียบเหมือนการบอกกล่าว ว่าการควบคุมอาวุธปืนเป็นสิ่งที่สําคัญแค่ไหน
(ควบคุมอาวุธปืนเดี๋ยวนี้)
(จดจําจอห์น)
ต้องทําอะไรสักอย่างเรื่องปืน
ควบคุมอาวุธปืน และความคิดของคนในประเทศนี้
คนที่ครอบครองอาวุธปืน
มันเลวร้ายมาก
ถ้าแชปแมนมีมีดไม่ใช่ปืน จอห์น เลนนอนอาจจะยังมีชีวิตอยู่
ปืนมันอันตรายถึงชีวิต ไม่มีทางย้อนเวลากลับไปได้
การตัดสินใจครั้งสุดท้ายก่อนยิง...
(การควบคุมปืนไม่ทําให้เราตาย)
อาจเป็นอะไรที่หุนหันพลันแล่น
และดูเหมือนนั่นจะเป็นสิ่งที่เกิดขึ้นกับแชปแมน
(วอชิงตัน ดีซี)
(หยุดยั้งอาวุธปืน)
แชปแมนใช้เวลาเกือบสิบปีอยู่ในห้องขังเดี่ยว
ตอนที่เขาตอบรับข้อเสนอ เพื่อให้สัมภาษณ์ในเรือนจํา
โดยแลร์รี คิง พิธีกรทอล์กโชว์ในสหรัฐฯ
(แลร์รี คิง สด)
คืนนี้เมื่อ 12 ปีก่อน เสียงเพลงได้เงียบลง
เมื่อมาร์ค เดวิด แชปแมน ยิงอดีตเต่าทองจอห์น เลนนอนเสียชีวิต...
(ฉันรักคุณ จอห์น)
เป็นครั้งแรกที่คนอเมริกันได้ฟังฆาตกร
ที่ฆ่าจอห์น เลนนอนโดยตรง
มาร์ค เดวิด แชปแมนมาร่วมรายการกับเรา จากทัณฑสถานแอตติกา
ในวันครบรอบ 12 ปีที่จอห์น เลนนอนจากไป
มาร์ค ทําไมต้องตอนนี้ ทําไมถึงออกมาเล่าในตอนนี้
(ซีเอ็นเอ็น)
ครับ แลร์รี ผมสบายดีแล้วตอนนี้
ผมมีช่วงเวลาหลายปีที่... สุขภาพแข็งแรงดี
(มาร์ค เดวิด แชปแมน ผู้ลอบสังหารจอห์น เลนนอน)
ผมรู้สึกดี
ผมมีความคิดอยู่เสมอว่าผมอยากออกไปจากที่นี่
เพื่อบอกผู้คนว่าทําไมผมถึงทําสิ่งที่ผมทําไป
ตอนนั้นผมยังหลงทาง
และผมไม่รู้ว่าผมเป็นใคร แต่ตอนนี้ผมรู้แล้ว
แปลว่าคุณคงรู้สึกสํานึกผิดในทุกๆ วัน
ผมสํานึกผิด ผมขอโทษกับสิ่งที่ทําไป
ตอนนี้ผมรู้แล้วว่าผมจบชีวิตคนคนนึงไปจริงๆ
จากนั้นเขาได้กลายเป็นปกอัลบั้มสําหรับผม
เหมือนเขาไม่มีตัวตนจริงๆ แม้แต่ตอนที่ผมเจอเขาในวันนั้นด้วย
ตอนเขาเซ็นอัลบั้มให้ผม ซึ่งเขาทําด้วยความเต็มใจ
และเขาไม่ใช่คนจอมปลอมด้วย เขามีความอดทนสูงมาก
ผมแค่มองเขาเป็น...
- เซเลบริตีสองมิติ... - โอเค
- ที่ไม่มีความรู้สึกจริงๆ - อะไรช่วยรักษา
สิ่งที่คุณเชื่อว่าเป็นโรคจิตเภท
ไม่ใช่ทั้งยาและหมอ แต่เป็นพระเจ้า
มาร์ค เดวิด แชปแมน คือความล้มเหลวในความคิดของเขาเอง
เขาอยากเป็นคนสําคัญ แลร์รี
เขาไม่รู้จะรับมือยังไงกับการเป็นคนไร้ตัวตน
เขาพยายามมีตัวตนมาตลอดหลายปี
แต่เขาก็แย่ลงเรื่อยๆ...
และผมเชื่อว่าตอนนั้นผมเป็นโรคจิตเภท
ไม่มีใครบอกได้ว่าผมไม่เป็น
ถึงผมจะรับผิดชอบต่อการกระทํา แต่มาร์ค เดวิด แชปแมนลงมือรุนแรง
ต่อสิ่งที่เขามองว่าจอมปลอม
สิ่งที่เขาโกรธ เพื่อกลายเป็นคนแบบที่ไม่ใช่เขา
เพื่อเป็นคนสําคัญ
แชปแมนบอกว่าเขาเปลี่ยนไปแล้ว
กลายมาเป็นชาวคริสต์ และรู้สึกเสียใจกับสิ่งที่ทํา
นี่เป็นครั้งแรก หลังผ่านไปเกือบ 20 ปีในเรือนจํา...
(วันที่ 3 ตุลาคม 2000)
แชปแมนยื่นเรื่องต่อคณะกรรมการทัณฑ์บน เพื่อร้องขออิสรภาพ
โยโกะ โอโนะเขียนถึงคณะกรรมการทัณฑ์บน
ว่า "หากแชปแมนถูกปล่อยตัว ฉันกับลูกชายสองคนของจอห์น ฌอนและจูเลียน
จะไม่มีวันรู้สึกปลอดภัยไปตลอดชีวิต"
มาร์ค เดวิด แชปแมนควรได้รับการให้อภัยไหม
ฉันรู้ว่าพระสันตะปาปาไปที่เรือนจํา
และ... ไปเยี่ยมเรือนจําและให้อภัยคนคนนึง
ที่เคยพยายามลอบสังหารท่าน อะไรประมาณนั้น
แต่ฉันไม่ใช่พระสันตะปาปา
และมันยากสําหรับฉันมาก ที่จะให้อภัยกับสิ่งที่เกิดขึ้น
นี่คือการพิจารณาทัณฑ์บน ครั้งที่สามของมาร์ค เดวิด แชปแมน
ตอนนี้เขาอายุ 49 ปีแล้ว...
(วันที่ 5 ตุลาคม 2004)
นักโทษในเรือนจํารัฐแอตติกาเกือบ 24 ปี
แชปแมนสามารถยื่นขอทัณฑ์บนได้ตั้งแต่ปี 2000...
และโอกาสทุกครั้งนั้นก็ถูกปฏิเสธ
ฉันคิดว่ามันแย่มากที่ใครสักคน ที่ฆ่าสมาชิกวงเดอะบีเทิลส์
มีแนวโน้มที่จะถูกปล่อยตัวออกจากคุก
ผมยังไปเยี่ยมเขาอยู่
เขาชดใช้มากกว่าที่หลายคนรู้
เพราะเขาต้องอยู่ในห้องขังเดี่ยว
เขาไปร่วมพิธีในโบสถ์ไม่ได้ เพราะกลัวจะเกิดอันตราย
จากนักโทษคนอื่นๆ
ภายใต้สถานการณ์อื่นๆ
เขาคงถูกพิจารณาคดีในฐานะคนวิกลจริต
เวลาเขาพูดถึงความทรมาน และแรงกดดันทางจิตใจที่เขาเจอ
เราเรียกมันว่าโรคจิต
ถ้าเขายิงคนที่ไม่มีชื่อเสียง
ผมว่าป่านนี้เขาคงออกจากคุกแล้ว แต่เขายิงผิดคน
ผมเชื่อจริงๆ ว่าเขาไม่ใช่คนอันตรายอีกต่อไป
คนที่พยายามฆ่าประธานาธิบดีเรแกน
เขาเพิ่งถูกปล่อยตัว และถูกตัดสินว่าเป็นบุคคลวิกลจริต
จอห์น ฮิงก์ลีย์ จูเนียร์ ถูกตัดสินว่าไม่มีความผิดเพราะวิกลจริต
ที่ยิงประธานาธิบดีเรแกน
จอห์น ฮิงก์ลีย์ จูเนียร์จะถูกปล่อยตัวเป็นอิสระ
หลังผ่านไป 35 ปี และจะได้ไปอยู่กับแม่ของเขา
(ตํารวจ ตํารวจศาลสหรัฐฯ)
เขาได้รับการรักษา ในโรงพยาบาลจิตเวชจนหายดี
และไม่ถือเป็นภัยอันตรายต่อสังคมอีกต่อไป
วันนี้ฉันมาเพื่อเรียกร้อง ต่อคณะกรรมการทัณฑ์บนรัฐนิวยอร์ก...
(สมัชชารัฐนิวยอร์ก)
เพื่อปฏิเสธการปล่อยตัวมาร์ค แชปแมน
(อย่าทําให้เราผิดหวัง คณะกรรมการทัณฑ์บน)
ขณะเดียวกัน มาร์คยังคงอยู่ในคุก
โดยจํากัดการเข้าถึงการรักษาด้านจิตเวช
ผมพยายามมีความเห็นอกเห็นใจ ลูกความทุกคนของผม
และบางทีมัน...
มันก็ทําได้ยากกว่าครั้งอื่นๆ
และผมเห็นอกเห็นใจเขา
ใครอธิบายได้บ้างว่าทําไมคนคนนึงถึงเป็นบ้า
ผมไม่คิดว่าเขาอยาก... แบบว่า...
ถ้าเขามีโอกาส
ผมไม่คิดว่าเขาอยากเลือกที่จะเป็นบ้าหรอก แต่เขาเป็นไง
เพราะงั้นผมเลยเห็นใจเขา
จอห์น เลนนอนเสียชีวิตไปกว่า 40 ปีแล้ว
แต่คําพูดจากการสัมภาษณ์ครั้งสุดท้าย ยังคงดังก้องอยู่ทุกวันนี้
(การสัมภาษณ์จอห์น เลนนอนครั้งสุดท้าย วันที่ 8 ธันวาคม 1980)
ดูเหมือนว่าใจความสําคัญของจักรวาล
หรือของทุกอย่างที่มีค่า
คือความรัก ความรัก และความรัก
และมันยากเหลือเกิน...
ที่จะรัก เป็นผู้ที่ถูกรัก และแสดงมันออกมา
รู้ไหม ความรักมีอะไรบางอย่างที่แสนวิเศษ
ผมอยากแสดงความรักให้ได้มากที่สุด
ฉันยังคิดถึงเขาอยู่ โดยเฉพาะตอนนี้ เพราะว่า...
โลกนี้มันไม่ค่อยสงบ และดูเหมือนว่าทุกคนกําลังทุกข์ทรมาน
ถ้าเขายังอยู่ มันคงยาก...
มันคงต่างไปจากนี้ ฉันคิดว่านะ
เวลาที่คุณคิดถึงพ่อของคุณตอนนี้
อะไรคือความทรงจําที่พิเศษที่สุดที่คุณจําได้
อะไรที่ทําให้คุณคิดว่า
"ใช่ นี่แหละแก่นแท้ของความสัมพันธ์ ระหว่างผมกับพ่อ"
ภาพถ่ายของผมกับพ่อ แบบว่า... ผมจะนั่งอยู่บนตักเขาเสมอ
แค่การได้อยู่ด้วยกัน
เพราะมันเป็นแบบนั้นมาตลอด เราอยู่ด้วยกันเสมอ
ผมรู้ว่าเขาอยู่กับผมเสมอ และผมรู้ว่าเขาเป็นพ่อผม...
และผมรู้ว่าผมรักเขา
คุณคิดว่าอะไรคือผลงานที่ยิ่งใหญ่ที่สุดของพ่อคุณ
ดนตรีของเขาส่งผลกระทบต่อทุกคน
แทบทุกคนบนโลกเลย
คือว่า... และมันยอดเยี่ยมมาก ผลกระทบที่ดนตรีมีต่อผู้คน
และสิ่งที่เขาทําต่อคุณล่ะ
สําหรับผมแล้ว เขาคือพ่อผม
คําบรรยายโดย ชลันธร เรืองภักดี